wannaphong/clean_thaiwikipedia huggingface dataset:
# กีฬาเทนนิสในโอลิมปิกเยาวชนฤดูร้อน 2014
กีฬาเทนนิสในโอลิมปิกเยาวชนฤดูร้อน 2014 เป็นการแข่งขันกีฬาเทนนิสในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 17-24 สิงหาคม ค.ศ. 2014 โดยได้จัดขึ้นที่สนาม Nanjing Sport Institute ซึ่งการแข่งขันกีฬาเทนนิสครั้งนี้มีการแข่งขันทั้งหมด 5 รายการ คือ ประเภททีมชาย 2 รายการ และประเภททีมหญิง 2 รายการ รายการผสม 1 รายการ โดยจะมีนักกีฬาเข้าร่วมแข่งขัน  คน จาก  ประเทศ

 ปฏิทินการแข่งขัน 

 การคัดเลือก 

 ประเทศที่เข้าร่วมแข่งขัน 
ดังต่อไปนี้:

 สรุปเหรียญรางวัล

 ตารางสรุปเหรียญ 

 Note: Medals for mixed teams have not been counted towards their individual nation.

 ผู้ที่ได้รับเหรียญรางวัล 

 Boys' singles    Boys' doubles          Girls' singles   Girls' doubles          Mixed doubles
# กีฬาไตรกีฬาในโอลิมปิกเยาวชนฤดูร้อน 2014
กีฬาไตรกีฬาในโอลิมปิกเยาวชนฤดูร้อน 2014 เป็นการแข่งขันกีฬาไตรกีฬาในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 17-21 สิงหาคม ค.ศ. 2014 โดยได้จัดขึ้นที่สนาม Xuanwu Lake ซึ่งการแข่งขันกีฬาไตรกีฬาครั้งนี้มีการแข่งขันทั้งหมด 3 รายการ คือ ประเภททีมชาย 1 รายการ และประเภททีมหญิง 1 รายการ รายการผสม 1 รายการ โดยจะมีนักกีฬาเข้าร่วมแข่งขัน 64 คน จาก 39 ประเทศ

 ปฏิทินการแข่งขัน 

 การคัดเลือก 

 ประเทศที่เข้าร่วมแข่งขัน 
ดังต่อไปนี้:

 สรุปเหรียญรางวัล

 ตารางสรุปเหรียญ 

 ผู้ที่ได้รับเหรียญรางวัล 

 Boys' Girls' Mixed RelayEurope 1        Europe 3       Oceania 1
# มาร์ทีน ฮาร์นิค
มาร์ทีน ฮาร์นิค (เกิดวันที่ 10 มิถุนายน ค.ศ. 1987) เป็นนักฟุตบอลชาวออสเตรีย ปัจจุบันเล่นในตำแหน่งกองหน้าหรือปีกขวาให้กับฮัมบัวร์เกอร์ เอ็สเฟา โดยยืมตัวจากแวร์เดอร์เบรเมิน

ฮาร์นิคเกิดในเยอรมนี แต่เลือกเล่นให้กับทีมชาติออสเตรีย แม้ว่าเขาจะไม่เคยอาศัยอยู่ในออสเตรียเลยก็ตาม เขาลงเล่นนัดแรกให้กับทีมชาติในนัดที่เสมอกับเช็กเกียที่สนามกีฬาแอ็นสท์ ฮัพเพิลเมื่อวันที่ 22 สิงหาคม ค.ศ. 2007 โดยเขาเป็นผู้ทำประตูตีเสมอในนาทีที่ 78 ต่อมาเขาถูกเรียกติดทีมชาติสำหรับการแข่งขันฟุตบอลชิงแชมป์แห่งชาติยุโรป 2008 แม้ว่าเจ้าภาพร่วมอย่างออสเตรียจะตกรอบแบ่งกลุ่ม แต่ตัวเขาก็ได้ลงเล่นในรอบแบ่งกลุ่มครบทุกนัด
# กีฬาเทควันโดในโอลิมปิกเยาวชนฤดูร้อน 2014
กีฬาเทควันโดในโอลิมปิกเยาวชนฤดูร้อน 2014 เป็นการแข่งขันกีฬาเทควันโดในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 17-21 สิงหาคม ค.ศ. 2014 โดยได้จัดขึ้นที่สนาม Nanjing International Expo Center ซึ่งการแข่งขันกีฬาเทควันโดครั้งนี้มีการแข่งขันทั้งหมด 10 รายการ คือ ประเภททีมชาย 5 รายการ และประเภททีมหญิง 5 รายการ รายการผสม 0 รายการ โดยจะมีนักกีฬาเข้าร่วมแข่งขัน  คน จาก  ประเทศ

 ปฏิทินการแข่งขัน 

 การคัดเลือก 

 ประเทศที่เข้าร่วมแข่งขัน 
ดังต่อไปนี้:

 สรุปเหรียญรางวัล

 ตารางสรุปเหรียญ 

 ผู้ที่ได้รับเหรียญรางวัล 
 ชาย 
48 kg55 kg63 kg73 kg+73 kg

 หญิง 
44 kg49 kg55 kg63 kg+63 kg
# กีฬายกน้ำหนักในโอลิมปิกเยาวชนฤดูร้อน 2014
กีฬายกน้ำหนักในโอลิมปิกเยาวชนฤดูร้อน 2014 เป็นการแข่งขันกีฬายกน้ำหนักในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 17-23 สิงหาคม ค.ศ. 2014 โดยได้จัดขึ้นที่สนาม Nanjing International Expo Center ซึ่งการแข่งขันกีฬายกน้ำหนักครั้งนี้มีการแข่งขันทั้งหมด 11 รายการ คือ ประเภททีมชาย 6 รายการ และประเภททีมหญิง 5 รายการ รายการผสม 0 รายการ โดยจะมีนักกีฬาเข้าร่วมแข่งขัน  คน จาก  ประเทศ

 ปฏิทินการแข่งขัน 

 การคัดเลือก 

 ประเทศที่เข้าร่วมแข่งขัน 
ดังต่อไปนี้:

 สรุปเหรียญรางวัล

 ตารางสรุปเหรียญ 

 ผู้ที่ได้รับเหรียญรางวัล 
 ชาย 
56 kg62 kg69 kg77 kg85 kg +85 kg

 หญิง 
48 kg53 kg58 kg63 kg +63 kg
# เควิน วิมเมอร์
เควิน วิมเมอร์ (, ; เกิดวันที่ 15 พฤศจิกายน ค.ศ. 1992) เป็นนักฟุตบอลชาวออสเตรียผู้เล่นในตำแหน่งเซ็นเตอร์แบ็กให้กับรัวยาแล็กแซลมูครง (ยืมตัวจากสโตกซิตีในแชมเปียนชิป) และทีมชาติออสเตรีย

วิมเมอร์เริ่มต้นอาชีพกับสโมสรลัสค์ ต่อมาเขาได้ย้ายไปเคิลน์ในเดือนมิถุนายน ค.ศ. 2012 ต่อมาในฤดูกาล 2013–14 เขาช่วยให้เคิลน์เลื่อนชั้นจากซไวเทอบุนเดิสลีกากลับสู่บุนเดิสลีกาได้สำเร็จโดยทั้งฤดูกาลทีมเสียประตูเพียง 20 ลูก หลังจากหนึ่งฤดูกาลบนลีกสูงสุดของเยอรมัน วิมเมอร์ได้ย้ายไปทอตนัมฮอตสเปอร์ในพรีเมียร์ลีก ด้วยค่าตัว 4.3 ล้านปอนด์ อย่างไรก็ตาม เขาสอดแทรกเป็นตัวจริงภายใต้การคุมทีมของเมาริซิโอ โปเชติโน ได้อย่างยากลำบาก เพราะผู้เล่นในตำแหน่งเดียวกันอย่างโทบี อัลเดอร์ไวเรลด์ และยัน เฟอร์โตงเงิน ต่างก็ทำผลงานได้ดีทั้งคู่ หลังจากสองฤดูกาลที่ลอนดอนเหนือ เขาได้ย้ายไปสโตกซิตีในเดือนสิงหาคม ค.ศ. 2017 ด้วยค่าตัว 18 ล้านปอนด์ เขาถูกปล่อยยืมตัวให้กับฮันโนเฟอร์ 96ในฤดูกาล 2018–19 และรัวยาแล็กแซลมูครงในฤดูกาล 2019–20

วิมเมอร์ได้ลงเล่นนัดแรกให้กับทีมชาติออสเตรียเมื่อวันที่ 15 พฤศจิกายน ค.ศ. 2013 ในนัดกระชับมิตรที่เขาลงเล่นเป็นตัวสำรองแล้วเอาชนะสหรัฐไปได้ 1–0
# นักร้องสองไมค์
นักร้องสองไมค์  เป็นรายการประกวดร้องเพลง ที่เปิดโอกาสให้บุคคลไม่จำกัดเพศและอายุ การศึกษา และอาชีพ เข้ามาร่วมร้องเพลงกับศิลปินชื่อดังของประเทศในทุก ๆ แนวเพลง ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทางช่องเวิร์คพอยท์ โดยออกอากาศมาแล้ว 2 ซีซั่น

 รูปแบบรายการ 
ผู้เข้าแข่งขันจะต้องร้องเพลงร่วมกับศิลปินทั่วประเทศทุก ๆ แนวเพลง จำนวน 10 ชุด ชุดละ 3 คน รวม 30 คน โดยที่ศิลปินจะเตรียมเพลงมาให้ผู้เข้าแข่งขัน หากผู้เข้าแข่งขันสามารถผ่านด่านศิลปินได้ทั้ง 30 คน จะได้รับถ้วยรางวัลจากรายการนักร้องสองไมค์กลับบ้านไป

 ซีซั่นที่ 1 
ในแต่ละรอบ กรรมการและศิลปินที่ร่วมร้องเพลงกับผู้เข้าแข่งขันจะมีคะแนนให้คนละ 10 คะแนน รวม 3 คน เป็นคะแนนสูงสุด 30 คะแนน หากผู้เข้าแข่งขันได้คะแนน 23-29 คะแนน จะถือว่า "ผ่าน" ได้รับเงินรางวัลสะสมรอบละ 5,000 บาท และได้แข่งขันต่อ แต่หากผู้เข้าแข่งขันได้คะแนน 30 คะแนนเต็ม จะถือว่า "แจ็คพอตแตก" จะได้รับเงินรางวัลในรอบนั้น 50,000 บาท และยังได้แข่งขันต่อเช่นกัน

 ซีซั่นที่ 2 
เป็นรูปแบบการแข่งขันที่เรียกว่า "คูณสาม" จะมีหัวหน้าคณะกรรมการ คือ หนึ่ง - จักรวาร เสาธงยุติธรรม มาเป็นกรรมการตัดสินหลักทั้งซีซั่น โดยคะแนนจะมาจากคะแนนของหนึ่งและศิลปิน 2 ท่านที่ไม่ได้ร่วมร้องเพลงกับผู้เข้าแข่งขันในแต่ละรอบภายในศิลปินชุดเดียวกัน รวม 10 คะแนน ซึ่งหลังจบ 1 ชุด หากผู้เข้าแข่งขันได้คะแนน 23-29 คะแนน จะถือว่า "ผ่าน" ได้รับเงินรางวัลสะสมรอบละ 10,000 บาท และได้แข่งขันต่อ แต่หากผู้เข้าแข่งขันได้คะแนน 30 คะแนนเต็ม จะถือว่า "แจ็คพอตแตก" จะได้รับเงินรางวัลในรอบนั้น 40,000 บาท (มาจากเงินรางวัลสะสม 10,000 บาทเดิม บวกกับเงินรางวัลโบนัสอีก 30,000 บาท) และยังได้แข่งขันต่อเช่นกัน

 พิธีกร 
พิธีกร12ศิวัฒน์ โชติชัยชรินทร์  
 กรรมการ 
กรรมการ12เท่ง เถิดเทิง  สลา คุณวุฒิ หนู มิเตอร์ เพชร สหรัตน์ จักรวาร เสาธงยุติธรรม
# ซันนา มาริน
ซันนา มิเรลลา มาริน  เป็นอดีตนักการเมืองชาวฟินแลนด์ที่ดำรงตำแหน่งนายกรัฐมนตรีฟินแลนด์ตั้งแต่วันที่ 10 ธันวาคม ค.ศ 2019
# น้อม เกตุนุติ
พลตรี น้อม เกตุนุติ (พ.ศ. 2441 – พ.ศ. 2513) เป็นอดีตรัฐมนตรีไม่ประจำกระทรวง รัฐมนตรีช่วยว่าการกระทรวงกลาโหม รัฐมนตรีช่วยว่าการกระทรวงเกษตราธิการ ในรัฐบาลของนายควง อภัยวงศ์ 3 สมัย เป็นรัฐมนตรีช่วยว่าการกระทรวงเกษตราธิการ และรัฐมนตรีช่วยว่าการกระทรวงสาธารณสุข ในรัฐบาลของจอมพลแปลก พิบูลสงคราม 2 สมัย เป็นอดีตสมาชิกสภาผู้แทนราษฎรประเภทที่สอง 7 สมัย อดีตสมาชิกคณะราษฎรเผาวอด'บ้านเก่าอายุร้อยปี' คลอกสยอง3ศพ-รอดตาย2 จาก เดลินิวส์

 ประวัติ 
น้อม เกตุนุติ เป็นบุตรอำมาตย์โท พระภักดีนุรักษ์ (จีน เกตุนุติ) ซึ่งเป็นผู้ได้รับพระราชทานนามสกุล "เกตุนุติ" น้อมเป็นน้องชาย พันเอก หลวงเกตุนุติสงคราม (นพ เกตุนุติ) เกิดเมื่อวันที่ 25 เมษายน พ.ศ. 2441 จบโรงเรียนนายร้อยทหารบก เมื่อ พ.ศ. 2463 แรกรับราชการประจำกรมทหารบกม้ากรุงเทพ เป็นผู้บังคับกองร้อยที่ 1 กรมทหารม้าที่1 รักษาพระองค์ เคยดำรงตำแหน่งสำคัญ คือ ผู้บังคับกองพันทหารม้าที่ 1 รักษาพระองค์

น้อม เกตุนุติ เป็นหนึ่งในสมาชิกคณะราษฎร ที่ดำเนินการการปฏิวัติสยาม พ.ศ. 2475 ยึดอำนาจจากพระบาทสมเด็จพระปกเกล้าเจ้าอยู่หัว และเปลี่ยนแปลงระบอบการปกครองของประเทศสยาม จากสมบูรณาญาสิทธิราชย์มาเป็นราชาธิปไตยภายใต้รัฐธรรมนูญ

น้อม เกตุนุติ ได้รับแต่งตั้งเป็นสมาชิกสภาผู้แทนราษฎรประเภทที่ 2 ตั้งแต่ในสภาผู้แทนราษฎรไทย ชุดที่ 1สมาชิกสภาผู้แทนราษฎรประเภทที่ 2 จนถึงสภาผู้แทนราษฎรไทย ชุดที่ 7 รวมทั้งสิ้น 7 สมัยราชกิจจานุเบกษา, พระราชกฤษฎีกาตั้งสมาชิกสภาผู้แทนราษฎรประเภทที่ 2 เล่ม 50 หน้า 816 วันที่ 9 ธันวาคม 2476ประกาศ แต่งตั้งสมาชิกสภาผู้แทนราษฎรประเภทที่ ๒สภาผู้แทนราษฎรไทย ชุดที่ 7 รวมทั้งสิ้น 7 สมัย

ในปี พ.ศ. 2489 น้อม ได้รับแต่งตั้งเป็นรัฐมนตรี ในรัฐบาลของนายควง อภัยวงศ์พระบรมราชโองการ ประกาศ ตั้งและแต่งตั้งรัฐมนตรี (จำนวน ๒๑ ราย) แต่ก็ทำหน้าที่ได้เพียง 50 วันก็ต้องสิ้นสุดการทำหน้าที่ลงเนื่องจากรัฐบาลแพ้การลงมติในสภาผู้แทนราษฎร กรณีร่างพระราชบัญญัติคุ้มครองค่าใช้จ่ายของประชาชนในภาวะคับขัน พ.ศ. 2489 (พ.ร.บ.ปักปัายข้าวเหนียว) เขาได้รับแต่งตั้งอีกครั้งในปี พ.ศ. 2490 เป็นรัฐมนตรีช่วยว่าการกระทรวงกลาโหม ในรัฐบาลของนายควง อภัยวงศ์ และเป็นรัฐมนตรีช่วยว่าการกระทรวงเกษตราธิการ ในรัฐบาลคณะต่อมา และเมื่อนายควง อภัยวงศ์ ลาออกจากตำแหน่งนายกรัฐมนตรี ส่งผลให้จอมพลแปลก พิบูลสงคราม ขึ้นดำรงตำแหน่งนายกรัฐมนตรีแทน และน้อม ก็ได้รับแต่งตั้งเป็นรัฐมนตรีช่วยว่าการกระทรวงเกษตราธิการอีกสมัย

และเป็นรัฐมนตรีช่วยว่าการกระทรวงสาธารณสุขในคณะรัฐมนตรีชุดต่อมาพระบรมราชโองการ ประกาศ ตั้งและแต่งตั้งรัฐมนตรี (จำนวน ๒๖ ราย)

น้อม ถึงแก่กรรมเมื่อวันที่ 12 พฤษภาคม พ.ศ. 2513

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๖๖ ตอนที่ ๖๘ ง หน้า ๕๕๓๓, ๒๐ ธันวาคม ๒๔๙๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๕๖ ตอนที่ ๐ ง หน้า ๑๙๑๓, ๕ ตุลาคม ๒๔๘๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ, เล่ม ๕๘ ตอนที่ ๐ ง หน้า ๙๑๘, ๒ พฤษภาคม ๒๔๘๔
ราชกิจจานุเบกษา, บัญชีรายนาม ผู้ที่ได้รับพระราชทานเหรียญพิทักษ์รัฐธรรมนูญ , เล่ม ๕๑ ตอนที่ ๐ ง หน้า ๒๒๔๙, ๗ ตุลาคม ๒๔๗๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๕๖ ตอนที่ ๐ ง หน้า ๒๐๓๖, ๕ ตุลาคม ๒๔๘๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์ , เล่ม ๖๓ ตอนที่ ๑๗ ง หน้า ๔๒๗, ๒๖ มีนาคม ๒๔๘๙
# การประท้วงกรณีจอร์จ ฟลอยด์
การประท้วงกรณีจอร์จ ฟลอยด์  เป็นกลุ่มการประท้วงและจลาจลที่กำลังดำเนินอยู่ เพื่อตอบโต้การใช้ความรุนแรงของตำรวจสหรัฐและคตินิยมเชื้อชาติ เริ่มต้นจากการประท้วงระดับท้องถิ่นในเขตมหานครมินนีแอโพลิส–เซนต์พอล รัฐมินนิโซตา ก่อนที่จะแพร่กระจายไปทั่วสหรัฐและทั่วโลก การประท้วงนั้นเริ่มต้นขึ้นในมินนีแอโพลิสเมื่อวันที่ 26 พฤษภาคม พ.ศ. 2563 หลังชายผิวดำชื่อ จอร์จ ฟลอยด์ เสียชีวิตเนื่องจากเดริก ชอวิน ตำรวจเมืองมินนีแอโพลิส (เอ็มพีดี) กดเข่าลงบนคอของฟลอยด์เป็นเวลา 8 นาที 46 วินาที ระหว่างการจับกุมฟลอยด์ในคืนก่อนหน้า

ในการประท้วงที่สถานีตำรวจมินนีแอโพลิส เขต 3 ผู้เดินขบวนได้ปะทะกับเจ้าหน้าที่ตำรวจซึ่งใช้แก๊สน้ำตาและกระสุนยาง ในวันที่ 27 พฤษภาคม ชายคนหนึ่งถูกยิงจนเสียชีวิตโดยเจ้าของโรงรับจำนำที่คิดว่าชายผู้นั้นกำลังขโมยของ และกระจกหน้าต่างของสถานีตำรวจเขต 3 ได้ถูกทุบทำลาย ร้านค้าหลายร้านถูกบุกทำลาย ปล้น และวางเพลิง

เป็นเวลาหลายวันหลังการเสียชีวิตของฟลอยด์ ผู้ประท้วงหลายร้อยคนได้มาชุมนุมที่ทางเข้าบ้านของชอวิน (ตำรวจผู้วางเข่าบนคอฟลอยด์) ทำให้มีเจ้าหน้าที่ตำรวจเข้ามาควบคุมเหตุการณ์ ต่อมาในวันที่ 28 เจคอบ เฟรย์ นายกเทศมนตรีเมืองมินนีแอโพลิส ได้ประกาศสถานการณ์ฉุกเฉิน และทิม วอลซ์ ผู้ว่าการรัฐมินนิโซตา ได้ร้องขอเจ้าหน้าที่จากกองกำลังป้องกันชาติมินนิโซตาจำนวน 500 นายเข้ามาประจำการ ไม่เกินเช้าวันถัดมา ธุรกิจร้านค้าต่าง ๆ ในมินนีแอโพลิส–เซนต์พอลได้ถูกปล้นและทำลายเพิ่มอีก เจ้าหน้าที่ตำรวจมินนีแอโพลิสในอาคารสถานีตำรวจเขต 3 พยายามสกัดกั้นผู้ประท้วงโดยใช้แก๊สน้ำตา แต่ต่อมาในเวลาประมาณห้าทุ่ม ผู้ประท้วงได้บุกเข้าไปในอาคารสถานีและจุดไฟเผาอาคารหลังจากที่ทุกคนได้อพยพออกมาจากอาคารแล้ว การประท้วงยังคงดำเนินต่อไปในวันที่ 30 ทิม วอลซ์, เจคอบ เฟรย์ และเมลวิน คาร์เตอร์ นายกเทศมนตรีเมืองเซนต์พอล ได้ประกาศเคอร์ฟิว ประธานาธิบดีดอนัลด์ ทรัมป์ ได้ยืนยันกับวอลซ์ว่า กองกําลังป้องกันชาติพร้อมเข้าช่วยเหลือในเหตุการณ์หากจำเป็น<

ณ วันที่ 31 มีการประท้วงพร้อมกันในมากกว่า 100 เมืองในสหรัฐและนอกสหรัฐ เพื่อเรียกร้องความยุติธรรมให้กับฟลอยด์ พร้อมทั้งเป็นการชี้ให้เห็นถึงปัญหาการใช้ความรุนแรงของตำรวจในสหรัฐ เมืองสำคัญที่มีการประท้วง เช่น แอตแลนตา, บอลทิมอร์, เบอร์มิงแฮม, บอสตัน, ชาร์ลอตต์, ชิคาโก, โคลัมบัส, แดลลัส, เดนเวอร์, ดีทรอยต์, ฟอร์ตลอเดอร์เดล, ฮิวส์ตัน, อินเดียแนโพลิส, แจ็กสันวิลล์, แคนซัสซิตี, ลาสเวกัส, ลอสแอนเจลิส, ลุยส์วิลล์, ไมแอมี, มอนทรีออล, แนชวิลล์, นิวออร์ลีนส์, นครนิวยอร์ก, ฟิลาเดลเฟีย, ฟีนิกซ์, พิตต์สเบิร์ก, พอร์ตแลนด์ (รัฐออริกอน), ริชมอนด์ (รัฐเวอร์จิเนีย), ซอลต์เลกซิตี, ซานฟรานซิสโก, ซีแอตเทิล, แทมปา, โทรอนโต, ทัลซา, แวนคูเวอร์, วอชิงตัน ดี.ซี. เป็นต้น ในเมืองสำคัญอย่างน้อย 12 เมืองได้มีการประกาศเคอร์ฟิวในเย็นวันที่ 30 พฤษภาคม นับตั้งแต่การเริ่มประท้วงจนถึงคืนวันที่ 31 มีผู้ถูกจับกุมอย่างน้อย 4,400 คน
# รายชื่อหน้าเฟซบุ๊กที่มีผู้ติดตามมากที่สุด
รายชื่อดังต่อไปนี้เป็นรายชื่อหน้าที่มีผู้ติดตามสูงสุด 30 รายการของบริการเครือข่ายสังคมเฟซบุ๊ก ปัจจุบันหน้าที่มีผู้ติดตามมากที่สุดคือ "เฟซบุ๊ก" มีผู้ติดตามกว่า 189 ล้านผู้ติดตาม หน้าที่มีผู้ติดตามมากที่สุดอันดับสองคือนักฟุตบอลชาวโปรตุเกส "คริสเตียโน โรนัลโด" มีผู้ติดตาม 167 ล้านผู้ติดตาม

 ทั่วโลก 
ตารางดังต่อไปนี้แสดงหน้าที่มีผู้ติดตามมากที่สุด 30 รายการบนเฟซบุ๊ก โดยแสดงผู้ติดตาม ลักษณะ และประเทศต้นทาง
 อันดับ ชื่อเพจ ผู้ติดตาม(ล้าน) คำอธิบาย ประเทศ 1 เฟซบุ๊ก 189 แพลตฟอร์มโซเชียลมีเดีย  2 คริสเตียโน โรนัลโด 167 นักฟุตบอล  3 ซัมซุง 162 สินค้าและบริการ  4 มิสเตอร์บีน 140 ตัวละครสมมติ  5 5-มินิตคราฟตส์ 126 สื่ออินเทอร์เน็ต  6 ชากีรา 124 นักร้อง  7 ซีจีทีเอ็น 120 สื่อของรัฐ  8 สโมสรฟุตบอลเรอัลมาดริด 120 สโมสรฟุตบอล  9 วิลล์ สมิธ 116 นักแสดง  10 ลิโอเนล เมสซิ116 นักฟุตบอล  11 สโมสรฟุตบอลบาร์เซโลนา 113 สโมสรฟุตบอล  12 โคคา-โคล่า 110 สินค้าและบริการ  13 ยูทูบ 107 สินค้าและบริการ  14 วิน ดีเซล 106 นักแสดง  15 แทสตี 105 สื่ออินเทอร์เน็ต  16 ไชนาเดลี 105 สื่อของรัฐ  17 รีแอนนา 104 นักร้อง  18 เน็ตฟลิกซ์ 95 บริการวิดีโอออนดีมานด์  19 เอ็มมิเน็ม 95 นักร้อง  20 สำนักข่าวซินหัว 95 สื่อของรัฐ  21 จัสติน บีเบอร์ 92 นักร้อง  22เนย์มาร์ 91 นักฟุตบอล  23 เซลีนา โกเมซ 89 นักร้อง  24 พีเพิลส์เดลี 85 สื่อของรัฐ  25 ยูฟ่าแชมเปียนส์ลีก 85 การแข่งขันฟุตบอลสโมสรยุโรป  26 ลาลิกา 84 ลีกฟุตบอลสโมสรสเปน  27 แมคโดนัลด์ 82 สินค้าและบริการ  29 สโมสรฟุตบอลแมนเชสเตอร์ยูไนเต็ด 82 สโมสรฟุตบอล  29 เทย์เลอร์ สวิฟต์ 79 นักร้อง  30 ดับเบิลยูดับเบิลยูอี 79 การแข่งขันมวยปล้ำ  31 เมตา 78 สินค้าและบริการ  32 โกลบอลไทมส์ 76 สื่อของรัฐ  33 เจสัน สเตธัม 74 นักแสดง  34 บลอสซัม 73 สื่ออินเทอร์เน็ต  35 เคที เพร์รี 72 นักร้อง  36 เฉินหลง 71 นักแสดง  37 อะเดล 70 นักร้อง  38 ไมเคิล แจ็กสัน 70 นักร้อง (ภายหลังการเสียชีวิต)  39 แฮร์รี่ พอตเตอร์ 69 แฟรนไชส์ภาพยนตร์  40 แคนดีครัชซากา 67 เกม  41 อินสตาแกรม 68 แพลตฟอร์มโซเชียลมีเดีย  42 บ็อบ มาร์เลย์ 67 นักร้อง (ภายหลังการเสียชีวิต)  43 ที-ซีรีส์ 65 ค่ายเพลง  44 เนชั่นแนลจีโอกราฟิก 64 สถานีโทรทัศน์  45 ดเวย์น จอห์นสัน 64 นักแสดงและนักมวยปล้ำ  46 คริมินัลเคส 60 วิดีโอเกม  47 เจนนิเฟอร์ โลเปซ 62 นักร้อง  48 บีบีซีนิวส์ 61 สื่อกระจายเสียง  49 หัวเว่ย 59 สินค้าและบริการ  50 บรูโน มาส์ 59 นักร้อง
# กรณีพิพาทกัศมีร์
กรณีพิพาทกัศมีร์ หรือ กรณีพิพาทแคชเมียร์  เป็นข้อพิพาทดินแดนหลัก ๆ ระหว่างประเทศอินเดียกับประเทศปากีสถานเหนือดินแดนภูมิภาคกัศมีร์ กรณีพิพาทนี้เริ่มต้นหลังการขีดเส้นแบ่งอินเดีย (partition of India) ในปี 1947 โดยเป็นการพิพาทถึงสิทธิ์เหนือพื้นที่ของอดีตรัฐมหาราชาชัมมูและกัศมีร์ และได้ร้ายแรงขึ้นเป็นสงครามสามครั้งระหว่างอินเดียและปากีสถาน รวมถึงการต่อสู้ด้วยอาวุธเล็กน้อยอีกหลายครั้ง นอกจากนี้ประเทศจีนยังมีส่วนร่วมในข้อพิพาทนี้ในฐานะบุคคลที่สาม (third-party role)
ทั้งอินเดียและปากีสถานอ้างสิทธิ์เหนือพื้นที่ของอดีตรัฐมหาราชา ชัมมูและกัศมีร์ทั้งหมด ถึงแม้ว่าปากีสถานจะยอมรับเอกราชของจีนเหนือ Trans-Karakoram Tract และ Aksai Chin มาตั้งแต่ปี 1963 ทางอินเดียควบคุมพื้นที่ไปประมาณร้อยละ 55 และครอบคลุมประชากรไปร้อยละ 70 ส่วนปากีสถานควบคุมพื้นที่ไปประมาณร้อยละ 30 และจีนควบคุมพื้นที่ไปร้อยละ 15
อินเดียปกครองพื้นที่ของชัมมู, เทือกเขากัศมีร์, ส่วนใหญ่ของลาดัก และธารน้ำแข็งเซียะเฉิน (Siachen Glacier) ส่วนปากีสถานปกครองพื้นที่อะซัดกัศมีร์ (Azad Kashmir) และกิลกิต-บัลติสตาน (Gilgit-Baltistan) และประเทศจีนปกครองพื้นที่ของภูมิภาค Aksai Chin, Trans-Karakoram Tract ซึ่งส่วนใหญ่ไม่มีประชากรอยู่อาศัย, และบางส่วนของ Demchok sector

หลังการขีดเส้นแบ่งอินเดียและกบฏปูนจ์ 1947 (1947 Poonch rebellion) การก่อการกำเริบในอำเภอทางตะวันตกของรัฐ ได้มีการบุกรุกกัศมีร์โดยกองกำลังชนเผ่าของปากีสถาน ซึ่งส่งผลให้ผู้นำชาวฮินดูของชัมมูละกัศมีร์เลือกที่จะเข้าเป็นส่วนหนึ่งของประเทศอินเดียแทนประเทศปากีสถาน: "As is well known, this Hindu-ruled Muslim majority state could conceivably have joined either India or Pakistan, but procrastinated about making a choice until a tribal invasion - the term is not contentious - forced the ruler's hand." อันเป็นจุดเริ่มต้นของสงครามอินเดีย-ปากีสถาน ค.ศ. 1947 (Indo-Pakistani War of 1947) ซึ่งจบลงด้วยการเข้ามาแทรกแซงของสหประชาชาติ หยุดยิงระหว่างเส้นที่ต่อมามีชื่อว่า เส้นควบคุม (Line of Control) หลังต่อสู้กันอีกครั้งในสงครามอินเดีย-ปากีสถาน 1965 (Indo-Pakistani War of 1965) และอีกครั้งในปี 1971 (Indo-Pakistani War of 1971) จึงได้มีการลงนามในข้อตกลงสิมลา (Simla Agreement)
# แอนตี-แฟน
แอนตี-แฟน  เป็นบุคคลที่ชอบเขียน, พูดคุย หรือบางครั้งก็ดัดแปลงผลงานของสื่อ แต่มีจุดประสงค์ที่จะตำหนิหรือล้อเลียนผลงานนั้น โดยคนที่เกลียดชังดาราหรือไอคอนก็เข้าเครือข่ายนี้

พฤติกรรม
กลุ่มแอนตี-แฟนดอม (Anti-fandom) ปรากฏตัวอยู่หลายรูปแบบตั้งแต่ไม่ชอบดูจนถึงขั้นเสียดสีAnti-Fandom-NYU Press

เป็นเรื่องปกติที่แอนตี-แฟนดอมขนาดใหญ่จะรวมตัวเป็นกลุ่ม ซึ่งปรากฏตัวบนฟอรัมกับไซต์ โดยได้ลงทุนให้แอนตี-แฟนคลับไปเผยแพร่ความเกลียดชัง และบางกลุ่มสร้างตัวให้มีรูปธรรมมากพอจนกลายเป็นแอนตี-แฟนไซต์The Ashgate Research Companion to Fan Cultures edited by Dr Stijn Reijnders, Dr Koos Zwaan, Dr Linda Duits – Google Books

พฤติกรรมของแอนตี-แฟน ได้แก่ ใช้ข้อมูลส่วนตัวโจมตี (doxing), เผยแพร่ข่าวลือ, เหยียดหยาม หรือทำร้ายร่างกาย10 chilling instances of anti-fans' attacks|allkpop

ตัวอย่าง
ในปีค.ศ. 2006 แอนตี-แฟนคนหนึ่งใส่ยาพิษลงในเครื่องดื่มของยุนโฮ สมาชิกของกลุ่มเคป็อปวงทงบังชินกีด้วยไซยาโนอะคริเลต แทนที่จะแจ้งความ เขาเลือกที่จะอภัยให้เธอ เพราะผู้หญิงคนนั้นมีอายุเท่ากันกับน้องสาวของเขา เหตุการณ์ครั้งนั้นทำให้มีการเพิ่มระบบการรักษาความปลอดภัยแก่ผู้มีชื่อเสียงในเกาหลีใต้ให้มากขึ้น

แอนตี-แฟนของไมเคิล แจ็กสันใช้ภาษาที่รุนแรงในทวิตเตอร์เพื่อตอกย้ำคำดูถูกและความไม่ชอบของพวกเขาต่อผู้สนับสนุนแจ็กสันในข้อกล่าวหาล่วงละเมิดเด็กUnderstanding Fandom: An Introduction to the Study of Media Fan Culture - Mark Duffett - Google Books

การศึกษา
จากการศึกษาพบว่า แอนตี-แฟนมักให้ความสนใจกับชุมชนเฉพาะ ความสัมพันธ์ต่อข้อความสื่อ และแฟนคลับที่เป็นคนชายขอบ หรือดิสเครดิตกลุ่มแฟนอื่น ๆ ผ่านทางเอกลักษณ์หลัก (เพศ, ชาติพันธุ์, เป็นต้น) Fake Geek Girls: Fandom, Gender, and the Convergence Culture Industry by Suzanne Scott – Google Books

ดูเพิ่ม
เกรียน
การระรานทางไซเบอร์
วัฒนธรรมทางอินเทอร์เน็ต
# อุทยานแห่งชาติหมู่เกาะชุมพร
อุทยานแห่งชาติหมู่เกาะชุมพร เป็นอุทยานแห่งชาติที่ตั้งอยู่ในจังหวัดชุมพรของประเทศไทย ได้รับการจัดตั้งให้เป็นอุทยานแห่งชาติใน พ.ศ. 2542 มีพื้นที่ 324.42 ตารางกิโลเมตร ครอบคลุมพื้นที่หลายอำเภอ ได้แก่ อำเภอทุ่งตะโก อำเภอปะทิว อำเภอเมืองชุมพร (ที่ตั้งของที่ทำการอุทยาน) อำเภอสวี และอำเภอหลังสวน มีหน่วยพิทักษ์อุทยานแห่งชาติ (มพ.) สองแห่ง ได้แก่ หน่วยหาดลกแพะและหน่วยทุ่งคา

อุทยานแห่งชาติหมู่เกาะชุมพร ประกอบด้วยเกาะหลายเกาะที่เป็นแหล่งทำรังของนกนางแอ่น หลายเกาะก็มีแนวปะการังล้อมรอบตามโขดหิน

 ภูมิศาสตร์ 
อุทยานแห่งชาติหมู่เกาะชุมพร ประกอบด้วยภูมิลักษณ์ 4 รูปแบบ ได้แก่
 ชายฝั่ง เป็นชายหาดทรายและหาดโคลน อาจพบป่าชายหาดบริเวณด้านหลังชายหาด
 อ่าวและปากคลอง ได้รับอิทธิพลจากการไหลลงของน้ำจืด พบป่าชายเลนในบริเวณที่มีการขึ้นลงของน้ำ พื้นดินมักเป็นโคลน พื้นที่ที่สำคัญที่สุดคือ อ่าวทุ่งคา-สวี ซึ่งได้รับการขึ้นทะเบียนเป็นพื้นที่ชุ่มน้ำแรมซาร์
 เกาะ มีทั้งสิ้น 40 เกาะ ส่วนใหญ่เป็นเกาะขนาดเล็ก มักปรากฏโพรงถ้ำเล็ก ๆ และชายหาดบริเวณชายฝั่งของเกาะ บริเวณที่ได้รับอิทธิพลจากกระแสน้ำจะมีปะการังเจริญบนหิน
 ภูเขา มีขนาดไม่ใหญ่มากนัก พันธุ์ไม้ที่พบเป็นพันธุ์ไม้ป่าดิบชื้น

 จุดท่องเที่ยว 
 เกาะมาตรา หรือเกาะตังกวย เป็นเกาะขนาดใหญ่ มีหาดทรายขาวสะอาดสลับกับโขดหิน พบปูไก่ ฝูงปลา และแนวปะการัง
 เกาะรังกาจิว เป็นแหล่งทำรังของนกนางแอ่น มีลายพระหัสถ์จารึกพระปรมาภิไธยย่อ จ.ป.ร. ของพระบาทสมเด็จพระจุลจอมเกล้าเจ้าอยู่หัวสลักอยู่บนผาหินหน้าปากถ้ำรังนก
 เกาะทองหลาง เป็นเกาะขนาดปานกลาง พบแนวปะการังรอบเกาะ
 เกาะง่าม ประกอบด้วยเกาะง่ามใหญ่และเกาะง่ามน้อย เป็นแหล่งทำรังของนกนางแอ่น มีแนวปะการังรอบเกาะ
 เกาะมะพร้าว เป็นเกาะขนาดเล็ก มีหาดทรายสีขาวนวล เป็นแหล่งทำรังของนกนางแอ่น
 เกาะทะลุ เป็นเกาะขนาดเล็ก พบแนวปะการังรอบเกาะ
 เกาะกุลา เป็นเกาะขนาดใหญ่ พบแนวปะการังรอบเกาะ น้ำทะเลค่อนใหญ่
 หาดทรายรี เป็นหาดทรายยาวที่ไม่ขาวสะอาดมากนัก ชายหาดบางส่วนเป็นหาดทรายปนโคลน
 หาดอรุโนทัย 
 ป่าชายเลนอ่าวทุ่งคา เป็นพื้นที่ป่าชายเลนผืนใหญ่ของทางฝั่งอ่าวไทย
# อุทยานแห่งชาติหมู่เกาะระนอง
อุทยานแห่งชาติหมู่เกาะระนอง หรือชื่อเดิม อุทยานแห่งชาติหมู่เกาะพยาม เป็นอุทยานแห่งชาติที่ตั้งอยู่ในอำเภอเมืองระนอง จังหวัดระนอง ประเทศไทย ได้รับการจัดตั้งให้เป็นอุทยานแห่งชาติใน พ.ศ. 2552 อุทยานมีพื้นที่ 356.66 ตารางกิโลเมตร มีหน่วยพิทักษ์อุทยานแห่งชาติ (รน.) สองแห่ง ได้แก่ หน่วยเกาะช้างและหน่วยเกาะทรายดำ อุทยานเป็นที่ตั้งของชายฝั่งทะเลซึ่งเป็นส่วนหนึ่งของเขตสงวนชีวมลฑลโลกแห่งที่ 4 ของประเทศไทย

 ภูมิประเทศ 
แบ่งลักษณะภูมิประเทศออกได้เป็น 3 กลุ่มพื้นที่ ได้แก่
 พื้นที่ชายฝั่งทะเล พื้นที่นี้มีหาดยื่นออกไปในทะเลและปกคลุมด้วยป่าชายเลน องค์การยูเนสโกได้ประกาศให้พื้นที่ชายฝั่งบริเวณนี้เป็นเขตสงวนชีวมลฑลโลกซึ่งเป็นแห่งที่ 4 ของประเทศไทย
 พื้นที่ใกล้ชายฝั่ง เกาะในพื้นที่นี้ปกคลุมไปด้วยป่าดงดิบ
 พื้นที่ห่างจากชายฝั่ง เกาะในพื้นที่นี้ปกคลุมไปด้วยป่าดงดิบและมีปะการังกระจายอยู่โดยรอบ

 จุดท่องเที่ยว 
 เกาะช้างและอ่าวใหญ่ พื้นที่ส่วนใหญ่ของเกาะเป็นป่าดิบชื้น พบแนวหญ้าทะเลซึ่งเป็นแหล่งอาหารของพะยูน มีรอยพระพุทธบาททางด้านทิศตะวันออกของเกาะ และมีที่พักให้บริการ
 อ่าวไข่เต่า เป็นที่ทำการของหน่วยพิทักษ์อุทยานแห่งชาติ รน.1
 หาดหินงามบนเกาะไฟไหม้ เกิดจากก้อนหินเล็กกลมมนมาทับถมเป็นจำนวนมาก ทำให้เกิดแสงแวววาว
 ท่าเรือขุด มีป่าชายเลนที่อุดมสมบูรณ์
 อ่าวเสียด มีแนวปะการังน้ำตื้นที่สวยงาม
 คลองหงาวและคลองตำโหมง เป็นคลองที่มีป่าชายเลนล้อมรอบ
 หาดทรายแดงบนเกาะวัวดำ เกิดจากการทับถมของเปลือกหอยสองฝา ทำให้หาดทรายที่ยื่นออกมาสีแดง

การเดินทางสู่จุดท่องเที่ยวในเขตอุทยาน สามารถใช้บริการเรือขององค์การสะพานปลาหรือเรือของอุทยานแห่งชาติ ซึ่งสามารถเช่าเหมาลำได้
# มาร์คุส ซุทเนอร์
มาร์คุส ซุทเนอร์ (เกิดวันที่ 16 เมษายน ค.ศ. 1987) เป็นนักฟุตบอลชาวออสเตรียผู้เล่นในตำแหน่งกองหลังให้กับฟอร์ทูนาดึสเซิลดอร์ฟในเยอรมนี ก่อนหน้านี้เขาเคยเล่นให้กับเอาส์ทรีอาวีน, อิงก็อลชตัท และไบรตันแอนด์โฮฟอัลเบียน

ซุทเนอร์เคยลงเล่นให้กับทีมชาติรุ่นอายุไม่เกิน 21 ปีทั้งหมด 7 นัด ก่อนที่จะได้ลงเล่นให้กับทีมชาติชุดใหญ่ครั้งแรกวันที่ 1 มิถุนายน ค.ศ. 2012 ในนัดกระชับมิตรที่เอาชนะยูเครน 3–2 เขาเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติยุโรป 2016 แต่เขาไม่ได้ลงเล่นในรอบแบ่งกลุ่มเลยสักนัด สุดท้ายแล้วออสเตรียจบอันดับสุดท้ายของกลุ่ม ซุทเนอร์ลงเล่นให้กับทีมชาติ 20 นัด ก่อนที่เขาจะประกาศเลิกเล่นทีมชาติในวันที่ 10 พฤษภาคม ค.ศ. 2017https://twitter.com/oefb1904/status/862214514988732417 - ÖFB Twitter post (German)
# เซบัสทีอัน เพรอเดิล
เซบัสทีอัน เพรอเดิล (เกิดวันที่ 21 มิถุนายน ค.ศ. 1987) เป็นนักฟุตบอลชาวออสเตรียผู้เล่นในตำแหน่งกองหลัง เขาเริ่มเล่นฟุตบอลอาชีพกับสโมสรชตวร์มกราทซ์ใน ค.ศ. 2006 สองปีถัดมา เขาย้ายไปเล่นในเยอรมนีกับแวร์เดอร์เบรเมินจนถึง ค.ศ. 2015 ส่วนในนามทีมชาติ เขาได้เล่นให้กับทีมชาติชุดใหญ่มาตั้งแต่ ค.ศ. 2007 โดยเขาเป็นตัวแทนของชาติในการแข่งขันฟุตบอลชิงแชมป์แห่งชาติยุโรปในปี 2008 และ 2016

เพรอเดิลเคยเป็นกัปตันทีมชาติรุ่นอายุไม่เกิน 20 ปีในการแข่งขันฟุตบอลโลกเยาวชน 2007 ที่ประเทศแคนาดา ซึ่งเขาช่วยให้ออสเตรียจบอันดับที่สี่ของการแข่งขัน เขาเป็นผู้เล่นชาวออสเตรียเพียงคนเดียวที่ได้รับเลือกให้ติดทีมยอดเยี่ยมในรายการนั้นโดยนิตยสารอิตาลี กัซเซตตาเดลโลสปอร์ต

หลังจากที่ถูกเรียกติดทีมชาติชุดใหญ่ครั้งแรกใน ค.ศ. 2007 เพรอเดิลได้ลงเล่นนัดแรกให้กับทีมชาติเมื่อวันที่ 30 พฤษภาคม ค.ศ. 2007 ในนัดที่พบกับสกอตแลนด์ ต่อมาในวันที่ 26 มีนาคม ค.ศ. 2008 เพรอเดิลทำสองประตูในนัดกระชับมิตรที่พบกับเนเธอร์แลนด์ ต่อมาในวันที่ 12 มิถุนายน ค.ศ. 2008 ในการแข่งขันฟุตบอลชิงแชมป์แห่งชาติยุโรป 2008 นัดที่พบกับโปแลนด์ เขาถูกทำฟาล์วในกรอบเขตโทษในนาทีที่ 92 เรียกจุดโทษให้กับออสเตรียได้สำเร็จ โดยลูกโทษนั้นถือเป็นประตูเดียวของออสเตรียในรายการแข่งขันนั้น